Georg von Küchler
<s>Georg fon Kihler (; Hanau, 30. maj 1881 — Garmiš-Partenkirhen, 25. maja 1968) je bio feldmaršal Vermahta tokom Drugog svetskog rata.</s><s>Tokom većeg dela rata bio je komandant Grupe armija Sever, i komandovao je u operacijama napada na Poljsku, bitke za Francusku i u bici za Denkerk.</s><s>Nakon toga je prebačen na Istočni front gde je učestvovao u Operaciji Barbarosa.</s><s>Nakon završetka rata suđeno mu je zbog zločina počinjenih nad Sovjetskim partizanima.</s><s>Osuđen je na 20 godina zatvora, ali je 1953. pušten na slobodu zbog bolesti.</s>

<s>Biografija</s>

<s>Mladost i Prvi svetski rat 
Kihler je nakon završetka kadetske škole pristupio carskoj vojsci 1900. godine, gde je služio u 25. poljskoj artiljerijskoj regimenti.</s><s>Nakon sticanja čina potporučnika, u periodu od 1910. do 1913. je proveo na vojnoj akademiji, nakon čega je prebačen u generalštab u Berlinu.</s>

<s>Tokom Prvog svetskog rata je bio stacioniran na Zapadnom frontu gde je komandovao artiljerijskom baterijom.</s><s>Učestvovao je u bitkama na Somi i u Verdenu.</s><s>Postao je štabni oficir 206. pešadijske divizije 1916. godine.</s>

<s>Period između dva rata 
Kihler se 1919. se priključio frajkoru i učestvovao je na strani Poljske u Poljsko-sovjetskom ratu.</s><s>Nakon povratka u Nemačku priključio se nastavnom osoblju Juterborške artiljerijske škole.</s><s>Nakon što je unapređen u čin pukovnika 1932. prebačen je na mesto zamenika komandanta prve pešadijske divizije u Istočnoj Pruskoj.</s><s>Na mestu komandanta prve rezervne armije je nasledio Valtera fon Brauhiča 1937. godine.</s><s>Sledeće godine je podržao Hitlera u smeni Vernera fon Blomberga i Vernera fon Friča.</s><s>U martu 1939. godine je pomogao Hajnrihu Himleru u organizaicji okupacije litvanske luke Memel.</s><s>Za uspeh u toj akciji je nagrađen ordenom Viteškog krsta sa hrastovim lišćem.</s>

<s>Drugi svetski rat 
Na početku Drugog svetskog rata poverena mu je komanda nad Trećom armijom.</s><s>Tokom napada na Poljsku, Kihler je komandovao jedinicama koje su zauzele Dancig.</s><s>Nešto kasnije je bio jedan od komandanta vojski koje su izvršile opsadu Varšave.</s><s>Iako je bio sponzor Nacističke partije, Kihler se zamerio SS-u, zato što je javno osuđivao ispade prilikom kojih je ubijano civilno stanovništvo.</s>

<s>Tokom 1940.</s><s>Kihler je sve više podržavao nacional socialističku rasnu politiku i 22. februara je odredio zabranu kritikovanja bilo kakvih etničkih pritiska ili sukoba koje je izvršavala Nacistička vlast.</s><s>U tom trenutku se ta komanda odnosila na poljske manjine i Jevreje, kao i na sva crkvena pitanja.</s><s>Kihlerovo naređenje je objasnilo da konačno rešenje zahteva da se izvrši kroz niz jedinstvenih i surovih mera.</s>

<s>Tokom ofanzive na zapadu, Kihler se našao pod komandom Fedora fon Boka i komandovao je 18. armijom.</s><s>Ta armija je učestvovala u invaziji na Holandiju.</s><s>Tokom borbi u Holandiji, Kihlerove jedinice su zauzele gradove Hag i Roterdam.</s><s>Nakon pobeda u Holandiji, njegove jedinice su prodrle u Belgiju i zauzele grad Antverpen 18. maja 1940. godine.</s>

<s>Kad je izvršen napad na Francusku, Kihler je sa svojim jedinicama pokušao da spreči Britanske ekspedicione snage da dođu do Lamanša u Denkerku, što nije ostvareno.</s><s>18. armija je ovu fazu rata završila u Pa de Kaleu, gde su držali Denkerk u opsadi.</s><s>Kihlerovi uspesi tokom kampanje na zapadu su mu doneli unapređenje u čin general-pukovnika.</s>

<s>Nakon sastanka sa Hitlerom u martu 1941. sa ciljem planiranja operacije Barbarosa, Kihler je sastavio saopštenje za svoje divizione komandante, koje je glasilo: Mi smo rasno i ideološki odvojeni od Ruskog SSSR-a velikim ponorom.</s><s>Ruski SSSR je, ako se gleda samo veći deo njegove teritorije, azijska država.</s><s>Adolf Hitler ne želi da prebaci odgovornost za opstanak Nemačke na druge generacije, nego je odlučio da se obračuna sa Ruskim SSSR-om do kraja godine.</s><s>Ako Nemačka želi da živi u miru tokom narednih generacija, sigurna od opasnosti sa istoka, cilj ne može biti potiskivanje Ruskog SSSR-a nekoliko stotina kilometara, već cilj mora biti uništenje Ruskog SSSR-a, i da se time uništi Ruska država u Evropi.</s><s>U tom govoru, Kihler je političke komesare Crvene armije nazvao kriminalcima koje treba pobiti.</s>

<s>Tokom operacije Barbarosa, Kihler je komandovao 18. armijom.</s><s>U borbama je najviše sarađivao sa Ernstom Bušom i Vilhelmom fon Lebom i zajedno su napredovali prema Lenjingradu.</s><s>U maju 1941.</s><s>Vilhelm Kajtel je potpisao Komesarsko naređenje po kom su komandanti imali ovlašćenje da ubiju pripadnike Komunističke partije u slučaju da ih zarobe.</s><s>Kihler je sa zadovoljstvom ispunjavao ovo naređenje, i podržavao je ubijanje zarobljenih partizana.</s>

<s>Kihler je nasledio Vilhelma fon Leba u komandi Grupe armija Sever.</s><s>Za razliku od Leba, Kihler je bio politički pokoran, što se Hitleru dopadalo, i on je verovao da će Kihler uspeti da ostvari ono što Leb nije mogao.</s><s>Kihler je komandovao Grupom armija Sever od od decembra 1941. do januara 1944. ali nije uspeo da ostvari pobedu i opsadi Lenjingrada.</s><s>Uspeo je da održi opsadu i da bombarduje Lenjingrad, ali nije uspeo da grad natera na predaju.</s><s>Hitler je 30. juna 1942.</s><s>Kihlera unapredio u čin feldmaršala.</s>

<s>Početkom aprila, Kihler je za protivnika imao maršala Leonida Govorova, koji je nadgledao Lenjingradski front.</s><s>Kihler je želeo da završi opsadu i krene u konačni napad.</s><s>Operacija je nazvana Polarna svetlost.</s><s>U toj operaciji, postojeće nemačke snage su bile pojačane snagama koje su završile opsadu Sevastopolja.</s><s>Govorov i Mereckov nisu bili svesni gomilanja vojske na njihovom frontu, i organizovali su Sinjavinsku ofanzivu u avgustu 1942.</s><s>Iako su Sovjeti na početku oslobodili nešto teritorije, zaustavljeni su od strane snaga koje je Kihler odredio za operaciju Polarna svetlost.</s><s>Nemci su izvršili kontraoofanzivu u septembru, i tom prilikom su odsekli deo sovjetskih jedinica i uništili 8. armiju i 2. udarnu armiju.</s><s>U ovim borbama je učestvovao novi tenk Tigar.</s>

<s>U januaru 1944.</s><s>Rusi su uspeli da probiju opsadu Lenjingrada.</s><s>Kihler je smenjen sa mesta komandanta Grupe armija Sever, kada je naredio povlačenje na položaje na reci Luga, iako je time spasao Grupu armija od uništenja.</s><s>Nakon toga je penzionisan.</s><s>Do kraja rata mu je prilazio Karl Gordeler koji je pokušao da ga ubedi da se uključi u zaveru kojom bi se Hitler skinuo sa vlasti.</s><s>Iako se slagao sa ciljevima te grupe, Kihler je odbio da učestvuje u pokušaju ubistva Hitlera.</s>

<s>Na kraju Drugog svetskog rata, Kihlera su uhapsile Američke snage i poslale ga na vojni sud.</s><s>Suđenje je počelo 1948. godine i Kihler je osuđen na 20 godina zatvora.</s><s>Proglašen je krivim za loše postupanje prema zarobljenim Sovjetskim partizanima.</s><s>Odslužio je samo 8 godina zatvora, i zbog starosti i bolesti je pušten na slobodu.</s>

<s>Reference</s>

<s>Njemački komandanti u Drugom svjetskom ratu
Osuđeni za ratne zločine</s>

